ROZHODNUTIE KOMISIE
z 29. mája 1986,
ktorým sa mení a dopĺňa rozhodnutie 83/218/EHS pokiaľ ide o zoznam podnikov v Rumunsku schválených na účel dovozu čerstvého mäsa do spoločenstva
(86/289/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 72/462/EHS z 12. decembra 1972 o hygienických a veterinárnych otázkach kontroly pre dovoz hovädzieho dobytka, ošípaných a čerstvého mäsa z tretích krajín[1], naposledy zmenenú a doplnenú nariadením (EHS) č. 3768/85[2], najmä na jej článok 4 ods. 1 a článok 18 ods. 1,
so zreteľom na smernicu Rady 77/96/EHS z 21. decembra 1976 o skúške na trichinely (Trichinella spiralis) pre dovoz čerstvého mäsa pochádzajúceho z domácich ošípaných z tretích krajín[3], naposledy zmenenú a doplnenú nariadením (EHS) č. 3768/85, najmä na jej článok 4,
keďže zoznam podnikov v Rumunsku, schválený na účel dovozu čerstvého mäsa do spoločenstva bol pôvodne vytvorený rozhodnutím Komisie 83/218/EHS[4], naposledy zmeneným a doplneným rozhodnutím 85/512/EHS[5];
keďže pravidelná kontrola, podľa článku 5 smernice 72/462/EHS a článku 3 ods. 1 rozhodnutia Komisie 83/196/EHS z 8. apríla 1983 o kontrolách na mieste, ktoré sa majú vykonať vo vzťahu k dovozu hovädzieho dobytka, ošípaných a čerstvého mäsa z nečlenských štátov[6], preukázala, že úroveň hygieny určitých podnikov sa od poslednej kontroly zmenila;
keďže táto istá kontrola preukázala, že ďalší podnik spĺňa podmienky článku 2 smernice 77/96/EHS; keďže preto môže byť v tomto podniku povolené vykonávať skúšky na zistenie prítomnosti trichinely v čerstvom bravčovom mäse;
keďže by sa zoznam podnikov mal preto zmeniť a doplniť;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k rozhodnutiu 83/218/EHS sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 29. mája 1986